སྐབས་དེར་ནོར་རྫས་མང་པོ་ཞིག་ལ་གཏོར་སྐྱོན་བཏང་ཡོད་པ་དངོས་གནས་ཡིན་མོད།འོན་ཀྱང་ཕྱོགས་གཞན་ཞིག་ནས་བལྟས་ན།ཤ་མདངས་ནག་པོའི་མི་རྣམས་ལ་རང་ཉིད་ཀྱི་སྤྱི་ཚོགས་ནང་དུ་དཔལ་འབྱོར་ཀྱི་དབང་ཤུགས་མེད་པ་དང༌།ཤ་མདངས་ནག་པོའི་མི་ནི་རང་ཉིད་བསྡད་ཡོད་པའི་ཁང་པའི་བདག་པོ་མ་ཡིན།ཁོང་ཚོ་བསྡད་ཡོད་པའི་ཁང་བརྩེགས་རྣམས་མི་གཞན་ཞིག་ལ་དབང་ཡོད།ཁོང་ཚོ་ཁྲོད་དུ་ཡོད་པའི་ཚོང་ཁང་རྣམས་ཀྱང་མི་གཞན་ཞིག་ལ་དབང་གི་ཡོད་ལ།ཁོང་ཚོའི་སྤྱི་ཚོགས་ནང་གི་ཡོད་ཚད་མི་གཞན་ཞིག་གིས་དབང་འཛིན་བྱེད་བཞིན་ཡོད་པ་རེད།ཁོང་ཚོ་ནི་ཁང་བརྩེགས་གནས་སྟངས་སྐྱོ་བོའི་ནང་དུ་བསྡད་དེ་ཁང་གླ་ཆེན་པོ་སྤྲོད་དགོས་པ་དང༌།ལག་པ་བརྡབས།བཅུད་མེད་པའི་ཟས་ལ་ཁོང་ཚོས་རིན་གོང་ཆེན་པོ་སྤྲད་ནས་ཉོ་དགོས་ཀྱི་ཡོད།ཁོང་ཚོ་ནི་ཕམ་ཁ་མྱོང་མཁན་ཞིག་ཡིན།དཔལ་འབྱོར་དང༌།ཆབ་སྲིད་གང་ཅིའི་ཐད་ལ་བཤུ་གཞོག་བྱས་ཏེ་ཕམ་ཁ་མྱོང་མཁན་དུ་གྱུར་ཡོད་པ་རེད།